Gel Dulloc

· Gran Exèrcit de la República

· Inquisició

· Imperi Galàctic

**Gel Dulloc**, també conegut com el **Primer Inquisidor** i la **Espasa Nòmada**, va ser un cavaller jedi, i posteriorment inquisidor, nascut a Ryloth que va formar part del Cos d'Exploració Jedi.

Va establir-se durant un temps a Ryloth després d'adoptar com a padawan a la twi'lek Lyna Dera i va servir com assessor i comandant durant les Guerres Clon.

Després de sobreviure a l'Ordre 66 va tenir un desengany amb l'Orde Jedi i va caure al costat fosc, convertint-se en inquisidor i donant caça als jedis supervivents durant la **Gran Purga**.

## Biografia

### **Vida primerenca**

Gel Dulloc va néixer a Ryloth al 62 ABY. Com infant, Dulloc no va residir mai a Ryloth ja que la vida itinerant dels seus pares el va portar a desplaçar-se per tot el Marge Exterior. Al 57 ABY, a l'edat de 5 anys, Gel Dulloc va provocar accidentalment la mort dels seus pares amb l'ús de la Força i va ser captar per l'Orde Jedi.

Als 13 anys va esdevenir padawan i va servir amb un mestre filiat al Cos d'Exploració Jedi. El 40 ABY va passar les proves i va convertir-se en cavaller jedi.

### **La caiguda del cavaller**

##### **Filiació al Cos d'Exploració Jedi**

Havent esdevingut jedi, Gel Dulloc va unir-se al Cos d'Exploració Jedi. Durant els seus primers anys va participar en missions senzilles de transport amb col·laboració del Cos de Reconeixement de la República, però ràpidament va ascendir dins del Cos i pel 37 ABY ja dirigia les seves pròpies expedicions.

Entre el 35 ABY i el 28 ABY, Gel Dulloc va dirigir una sèrie d'expedicions al Nucli Profund, millorant la ruta especial de la Carrera de Byss i descobrint el planeta Prakith, el qual posteriorment esdevindria la Ciutadella de l'Inquisició.

El 28 ABY va tornar del Nucli Profund i va passar a realitzar missions de proveïment i suport al Marge Exterior. El 27 ABY Gel Dulloc va decidir tenir un padawan i va escollir a la twi'lek de Nar Shadda d'11 anys Lyna Dera.

##### **L'Espasa Nòmada**

Al 26 ABY, Gel Dulloc va patir un averia en una missió de proveïment i va haver de realitzar un aterratge d'emergència Ryloth, caient al Desert Rocallós. Allà va entrar en contacte amb els **Vaiveres de Tarkona**, un subgrup twi'lek nòmada que habitava al desert. Estant aïllat i veient-se obligat a quedar-se fins a reparar la seva nau, Gel Dulloc va establir una relació cordial amb els Vaiveres de Tarkona i va tenir coneixement de la discriminació i de les dificultats que passaven, especialment arran de les incursions del Rei-Bandit Sarsar'i Nakav, el qual robava i segrestava per convertir en esclaus. Havent reparat la nau, Dulloc va decidir quedar-se per ajudar al Vaiveres a fer front al Rei-Bandit, convertint-se en l'Espasa Nòmada pels Vaiveres de Tarkona.

El 23 ABY va aconseguir acabar amb el Rei-Bandit Sarsar'i Nakav i els seus seguidors.

##### **Guerres Clon**

Al esclatar les Guerres Clon, Gel Dulloc va ser cridat per l'Orde Jedi per reincorporar-se al Cos d'Exploració Jedi i ajudar en l'establiment de rutes segures per la flota de la República, així com assessorar a la Flota de la República, però mig any després del inici de les Guerres Clon va ser cridat a formar part, com a comandant adjunt, de la Legió 187, dirigida pel mestre Windu i que tenia com objectiu la conquesta de Ryloth, pel seu coneixement del planeta. Dulloc, tot i que a contracor, va proveir d'informació que va suposar vital per la lluita contra les forces de la CSI, amb les quals els Vaiveres de Tarkona s'havien aliat, al Desert Rocallós.

El 20 ABY, Dulloc va patir una pèrdua personal devastadora quan la seva padawan Lyna Dera, amb qui tenia un vincle personal molt fort, va morir en combat contra les forces de la Confederació. Durant les Guerres Clon, Gel Dulloc va desil·lusionar-se notablement amb la República i l'Orde Jedi

##### Ordre 66

Gel Dulloc es trobava al Marge Exterior com a comanant una avançada de la Legió 187 en preparacions d'un atac contra Raxus Secundus quan els seus soldats van rebre l'Ordre 66. Dulloc va aconseguir sobreviure al atac inicial i va ser perseguit durant setmanes pels seus soldats fins que va matar a tots i cada un dels soldats de l'avançada. Per quan va aconseguir tornar espai controlat per la República va descobrir que els jedis havien sigut proscrits i la República convertida en Imperi.

### El naixement de l'Inquisició

##### Rendició i captura

Trobant-se desorientat amb la seva situació, Dulloc va decidir viatjar a Ryloth. Allà va descobrir que els Vaivers de Tarkona havien sigut exterminats durant la batalla de Ryloth. Desenganyat amb l'Orde Jedi, la qual responsabilitzava tant de la mort de la seva padawan Lyna Dera com l'extermini dels Vaivers de Tarkona, Dulloc va entregar-se a la primera guarnició imperial que va trobar, els quals davant la sorpresa de la seva entrega, van decidir mantenir en vida per poder ser interrogat.

##### Caiguda al Costat Fosc

En les llargues sessions de tortures i interrogatoris que va patir, Gel Dulloc va caure al costat fosc i la seva desil·lusió cap a l'Orde Jedi va convertir-se en odi. Quan Sate Pestage, encarregat d'organitzar la Gran Purga, va rebre noticies de la rendició d'un jedi i els primers informes dels interrogatoris de Dulloc, va ordenar el seu trasllat immediat a Coruscant. Després de llargues converses amb el jedi caigut, Sate Pestage va trobar a Gel Dulloc un candidat ideal per liderar el cos d'usuaris del costat fosc Força que donessin caça als jedis supervivents de l'Ordre 66. Seguidament a una entrevista amb l'emperador Palpatine se li va donar el comandament de la Legió 000, un cos de clons encarregat exclusivament a la caça de jedi i va començar a organitzar l'Inquisició amb col·laboració de Sate Pestage.

## Personalitat

Gel Dulloc va ser considerat pels seus contemporanis com una persona austera, social, empàtica, valenta i, fins a cert punt, temerària. Tot i això, durant la seva etapa com a jedi, sempre va tenir una foscor interior i una notable melancolia arran de la mort dels seus pares causada accidentalment per ell que finalment va provocar la seva caiguda al costat fosc. Després de caure al costat fosc, l'odi i l'obsessió cap al extermini definitiu de tots els jedis va dominar la seva vida.

Des de petit, Gel Dulloc va mostrar un gran interès en l'exploració galàctica, cosa que el va portar durant la seva etapa com a jedi al Cos d'Exporació Jedi.